Zaljubljenik u čovjeka i istinu, Jean Vanier jedan je od vodećih duhovnih pisaca našeg vremena. Svojom pisanom riječju, duhovnim obnovama i brojnim predavanjima poziva u školu sućuti koja se uči u uzajamnim odnosima s osobama koje društvo odbacuje, a s kojima i sam živi gotovo 50 godina. Utemeljitelj je zajednica "Arka", u kojima dijele život osobe s intelektualnim teškoćama i one bez njih. Također je i suutemeljitelj sestrinskog pokreta "Vjera i Svjetlo", koji okuplja osobe s intelektualnim teškoćama, njihove roditelje i prijatelje na mjesečnim susretima. Danas širom svijeta, u različitim vjerskim tradicijama, postoji 140 zajednica "Arka" i 1600 zajednica "Vjera i Svjetlo".